Title: Pascasejarah
Description: Selepas penemuan emas hitam yang menjadi rebutan, dan pelepasan senjata biologi yang memusnahkan sesuku dunia, kuasa-kuasa besar dunia akhirnya terjebak dalam perang maha besar. Apokalips! Cuma tinggal saki-baki manusia, sempat menyelamatkan diri dan bersembunyi daripada panahan radiasi.

Puluh tahun kemudian, mereka merangkak keluar dari kegelapan bawah tanah ke dunia baru. Sejarah terpadam, manusia diberi peluang kedua.

Tak perlu seorang lagi Nostradamus, kita telah pun tahu kesudahannya. Ia hanya rumus yang berulang. Tamak. Rakus. Angkuh. Pada zaman pascasejarah, manusia mengulang babak masa lalu, mendirikian peradaban baharu, tetapi tangan-tangan mereka sendiri jugalah yang kembali menghancurkannya.
Subjects: post-apocalypse